1 जनवरी से नगरीय क्षेत्रों में बिना सेटटॉप बॉक्स नहीं चलेंगे टीवी
डिजिटलाइजेशन के लिए निर्धारित तीसरे चरण की अवधि 31 दिसंबर को हो रही समाप्त, जिला प्रशासन ने केबल ऑपरेटरों की न बैठक ली, न कोई आदेश जारी किए
भास्कर संवाददाता | धार
अगर आपने अपने घर में अभी तक सेटटॉप बॉक्स नहीं लगवाया है तो आगामी 1 जनवरी से आपके टीवी पर चैनल आने बंद हो जाएंगे। ये आदेश टेलीकॉम रेगुलेटरी ऑफ इंडिया (ट्राई) के सचिव ने केबल टीवी के डिजिटलाइजेशन के तीसरे चरण के तहत निकाले हैं। अवधि 31 दिसंबर को खत्म हो रही है। इसके बाद पूर्व से चले आ रहे एनालॉग सिग्नल बंद कर दिए जाएंगे। यानी दो दिन शेष हैं, इसके बावजूद अब तक जिला प्रशासन इससे बेखबर है। न तो अब तक केबल ऑपरेटरों की बैठक बुलाई गई है न ही कोई आदेश जारी किए हैं। कलेक्टर इसे केंद्र सरकार का मामला बताकर वहीं से आगामी कार्रवाई होने की बात कह रही हैं। स्थानीय स्तर पर आदेश नहीं होने से केबल ऑपरेटर भी असमंजस हैं। उपभोक्ताओं को भी सिर्फ केबल ऑपरेटर ही अपने स्तर पर सूचना दे रहे हैं कि 1 जनवरी से बिना सेटटॉप बॉक्स केबल नहीं चलेगी, सरकारी स्तर पर कोई संदेश प्रसारित नहीं होने से उपभोक्ता भी असमंजस में हैं। ऐसे में इतने अधिक उपभोक्ताओं के यहां सेटटॉप बॉक्स लगना संभव नजर नहीं आ रहा है।
इतने केबल उपभोक्ता जिले के नगराें में
धार 14042
धरमपुरी 1839
धामनोद 4026
मनावर 3725
डही 658
कुक्षी 3515
मांडू 396
पीथमपुर 16247
सरदारपुर 1001
राजगढ़ 2693
बदनावर 2782
(ये आंकड़े ट्राई के मुताबिक हैं। इनमें औसत एक घर का एक कनेक्शन लिया है। अधिक टीवी होने की स्थिति में कुल उपभोक्ताओं की संख्या बढ़ेगी)
केबल वाले अभी ही दिखा रहे चुनिंदा चैनल
डिजिटलाइजेशन प्रक्रिया भले ही एक जनवरी से लागू होगी लेकिन केबल टीवी पर पसंदीदा चैनल अभी से गायब होने लगे हैं। उपभोक्ताओं की मानें तो पिछले कुछ सप्ताह से करीब 10 से 15 चैनल केबल ऑपरेटर्स नहीं दिखा रहे हैं। लोग अपने पसंदीदा शो नहीं देख पा रहे हैं। कुछ ऑपरेटर्स तो महज 25 से 30 चैनल ही चला रहे हैं।
राज्य शासन से गाइडलाइन नहीं
केंद्र सरकार की ओर से निर्देश हैं। राज्य शासन की ओर से कोई गाइडलाइन नहीं मिलने से हमारी ओर से मामले में कोई कार्रवाई नहीं की गई है। जयश्री कियावत, कलेक्टर धार
केबल ऑपरेटर नहीं छिपा सकेंगे कनेक्शन संख्या
ये परेशानियां .. जो उठानी होंगी उपभोक्ताओं को
बाजार से खरीदे बॉक्स नहीं लगाते- यदि आपने शहर की किसी दुकान से या अन्य शहरों से सेट टॉप बॉक्स खरीद लिया तो केबल ऑपरेटर इस बॉक्स को आपके टीवी पर लगाने के लिए साफ मना कर देगा। कहेगा यह खराब है और वह इसे आपके टीवी पर नहीं लगाएगा।
बॉक्स रिटर्न पर आधी रकम होगी वापस- यदि आपने केबल ऑपरेटर से सेट टॉप बॉक्स खरीद लिया और कुछ समय बाद उसे वापस लौटाया तो इसकी आधी रकम ही वापस होगी।
ये दिक्कतें भी
एक टीवी पर एक ही सेटटॉप बॉक्स लगाया जाएगा।
पसंद के चैनल चलाने का उपभोक्ताओं के पास अधिकार नहीं।
सेटटॉप बॉक्स की आईडी उपभोक्ताओं को नहीं दी जाएगी।
टीवी में सेटटॉप बॉक्स जोड़ता कर्मचारी।
hin_Deva hin_Deva bho_Deva hin_Deva hin_Deva bho_Deva bho_Deva hne_Deva mar_Deva mar_Deva san_Deva awa_Deva awa_Deva mai_Deva bho_Deva mar_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva